Yupiter (5,2 SA), kanthi massa kaping 318 massa bumi, iku massané kaping 2,5 massa saka gabungan kabèh planèt liyané. Kandhutan utamané iku hidrogen lan helium. Sumber panas ing njero Yupiter nyebabaké timbulé sapérangan ciri sèmi-permanèn ing atmosfèré, minangka conto pita pita awan lan Bintik Abang Raseksa. Sing dikawruhi, Yupiter duwé 63 satelit. Papat sing paling gedhé, Ganymede, Callisto, Io, lan Europa ngatonaké kamèmperan karo planèt kabumian, kayadéné gunung geni lan inti sing panas.[44] Ganymede, sing arupa satelit paling gedhé ing Tata Surya, duwé ukuran luwih gedhé saka Merkurius.